**ADATKEZELÉSI TÁJÉKOZTATÓ**

A Nemzeti Szakképzési és Felnőttképzési Hivatal által ”Pályaorientációs és életpálya-tanácsadó továbbképzések” céljából létrehozandó adatbázisba történő jelentkezés során megadott személyes adatok kezeléséhez

1. **Hatály**

A jelen dokumentumban meghatározottak hatálya a címben megjelölt adatbázisba történő jelentkezés során megadott adatok kezelésére terjed ki, de legkésőbb az adatkezelés időbeli hatálya a 272/2014. (XI.5.) Korm. rendelet 38/A § értelmében 2027. december 31. napjáig tart.

**2. Adatkezelő megnevezése, az adatfeldolgozók meghatározása**

Adatkezelő: Nemzeti Szakképzési és Felnőttképzési Hivatal (a továbbiakban: Hivatal)

Adatkezelő elérhetőségei:

Székhely: 1089 Budapest, Kálvária tér 7.

Telefonszám: +36 (1) 303 -9300

Honlap: [www.nive.hu](http://www.nive.hu)

Adatvédelmi tisztviselő: dr. Kövy Mihály ([Kovy.Mihaly@nive.hu](mailto:Kovy.Mihaly@nive.hu))

Adatfeldolgozásra az ELMS Informatikai Zrt; valamint a KIT Tudásközpont Zrt. által sor kerülhet a projekt szakmai megvalósítással kapcsolatos tevékenységek körében. Az adatfeldolgozó részére a jelentkezéskor megadott valamennyi adat átadható.

A támogatás felhasználását ellenőrző (magyar és EU-s) szervezetek számára lehetséges az adatokba való betekintés.

**3. Az adatkezelés alapjául szolgáló jogszabályok**

* az Európai Parlament és a Tanács 2016/679. rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről,
* az információs önrendelkezési jogról és az információszabadságról szóló 2011. évi CXII. törvény,
* az elektronikus hírközlésről szóló 2003. évi C. törvény, valamint
* a felnőttképzésről szóló 2013. évi LXXVII. törvény

**4. Az adatkezelés jogalapja**

Az adatkezelés jogalapját az érintett adatai közlésének önkéntessége teremti meg.

Az adatkezelés jogalapja: az érintett hozzájárulásán alapuló adatkezelés, az információs önrendelkezési jogról és az információszabadságról szóló 2011. évi CXII. törvény 5. § (1) bek. b) pontja szerint.

**5. Az adatokhoz való hozzáférés és az adatbiztonsági intézkedések**

A személyes adatokhoz az 1. pontban meghatározott jogalanyok kapcsolódó feladatot ellátó munkavállalói jogosultak hozzáférni feladatuk ellátása körében. Kiemelten ilyen az adatbázis létrehozása és az abból történő szelekció.

A Hivatal csak jogszabályban meghatározott módon és célból adja át az általa kezelt személyes adatokat más állami szervek számára.

Így például

* a Hivatal irattározására vonatkozó jogszabályok és belső szabályzat alapján a személyes adatot tartalmazó ügyiratait a Levéltárnak,
* ha a rendőrség/ügyészség megkeresi a Hivatalt, és a nyomozáshoz az adott személyes adatokat tartalmazó iratok továbbítását kéri.
* a felnőttképzésről szóló 2013. évi LXXVII. törvény 15. §-a alapján végzett adatszolgáltatás
* a felnőttképzésről szóló 2013. évi LXXVII. törvény 21. §-a alapján végzett adatkezelés

Az azokból felállított és az abban szereplő személyes adatokat szervereken tárolja. A személyes adatok tárolásához a Hivatal más szolgáltatást nem vesz igénybe, adatfeldolgozót nem bíz meg. A Hivatal megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen.

A Hivatal profilalkotási célból nem használja fel az adatokat, csak a kötelező statisztikai adatszolgáltatás keretében.

**6. Az adatkezeléssel kapcsolatos jogok**

6.1. A tájékoztatás kéréshez való jog

Az érintett személy írásban tájékoztatást kérhet a Hivataltól arról, hogy

* milyen személyes adatait,
* milyen jogalapon,
* milyen adatkezelési cél miatt,
* mennyi ideig kezeli.
* a Hivatal kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

A Hivatal az érintett kérelmét legfeljebb egy hónapon belül, az általa megadott elérhetőségre küldött levélben teljesíti.

6.2. A helyesbítéshez való jog

Az érintett személy a megadott elérhetőségeken keresztül, írásban kérheti, hogy a Hivatal módosítsa valamely személyes adatát (például bármikor megváltoztathatja az e-mail címét vagy postai elérhetőségét). A helyesbítendő adatról adatkezelő értesíti az adatfeldolgozót, aki szintén elvégzi a módosítást. A Hivatal a kérelmet legfeljebb egy hónapon belül teljesíti és erről az általa megadott elérhetőségre küldött levélben értesíti.

6.3. A törléshez való jog

Az érintett személy a megadott elérhetőségeken keresztül, írásban kérheti a Hivataltól a személyes adatainak a törlését.

A törlési kérelmet a Hivatal abban az esetben utasítja el, ha a Hivatalt a személyes adatok további tárolása kötelezi. Ilyen eset például az, ha az irattárazásra vonatkozó határidő nem telt le. A törlendő adatról adatkezelő értesíti az adatfeldolgozót, aki szintén elvégzi a módosítást. Amennyiben azonban nincs ilyen kötelezettség, akkor a Hivatal a kérelmet legfeljebb egy hónapon belül teljesíti és erről az e célból megadott elérhetőségre küldött levélben értesíti az érintettet.

6.4. A zároláshoz való jog

Az érintett az 1. pontban megadott elérhetőségeken keresztül, írásban kérheti, hogy a személyes adatait a Hivatal korlátozza. A kérelmet a Hivatal haladéktalanul teljesíti és erről az érintettet az általa megadott elérhetőségen tájékoztatja. A korlátozott adatról adatkezelő értesíti az adatfeldolgozót, aki szintén elvégzi a módosítást. A korlátozás addig tart, amíg azt az érintett által megjelölt indok szükségessé teszi.

6.5. A tiltakozáshoz való jog

Az érintett az 1. pontban megadott elérhetőségeken keresztül, írásban tiltakozhat az adatkezelés ellen, ha a Hivatal az érintett személyes adatai közvetlen üzletszerzés, közvélemény-kutatás vagy egyéb jogszerűtlen célra felhasználná, illetve jogosulatlan személy részére hozzáférést engedne, vagy azokat ilyen személynek továbbítaná. Az érintett az adatkezeléshez történő hozzájárulását a fenti elérhetőségeken jelzett nyilatkozatával visszavonhatja.

6.6. Az érintett hozzáféréséhez való jog

A hozzáféréshez való jog érvényesülése érdekében az érintettet kérelmére az adatkezelő tájékoztatja arról, hogy személyes adatait maga az adatkezelő, illetve a megbízásából vagy rendelkezése alapján eljáró adatfeldolgozó kezeli-e.

**7. Kezelt adatok köre, adatkezelés célja**

Az adatbázisban az alábbi személyes adatok kerülnek tárolásra:

|  |  |
| --- | --- |
| *személyes adat* | *adatkezelés célja* |
| név, születési név, anyja neve, állampolgárság, születési hely, idő, születési ország, lakcím, tartózkodási hely, e-mail cím, telefonszám, legmagasabb iskolai végzettség, munkahely neve és címe | A GINOP 6.2.2-VEKOP-15-2016-00001 azonosító számú kiemelt projekt keretében megvalósuló továbbképzések lebonyolításához, a jelentkezők adatainak nyilvántartása. A kezelt adatok alapján történik a képzés lebonyolításához szükséges dokumentumok elkészítése, valamint a képzéshez szükséges mértékű kapcsolattartás a jelentkezőkkel, résztvevőkkel, továbbá a jogszabály által előírt adatközlési kötelezettség teljesítése. Az adatkezelés időtartama a projektre irányadó iratmegőrzési kötelezettség (2027.03.31. napjáig) időtartamával egyezik meg |
| kép- és hangfelvétel, képernyőkép | ellenőrzési cél, a projekt ellenőrzéséhez szükséges mértékben, figyelemmel az adattakarékosság elvére |

**8. Az adatkezeléssel kapcsolatos jogérvényesítési lehetőségek**

Az adatkezelő az adatkezelési tevékenysége során a 2011. évi CXII. törvény az információsönrendelkezési jogról és az információszabadságról- rendelkezéseinek, az adatvédelemre és az adatbiztonságra vonatkozó joggyakorlatoknak megfelelően jár el, a hatályos jogszabályok előírásait betartja, illetve az adatvédelemhez kapcsolódó fontosabb nemzetközi ajánlásokat is figyelembe veszi.

Az érintett az általa tapasztalt jogellenes adatkezelés esetén:

* A Nemzeti Adatvédelmi és Információszabadság Hatósághoz (NAIH) fordulhat, az alábbi elérhetőségeken:  
  Székhely: 1125 Budapest, Szilágyi Erzsébet fasor 22/C.  
  Levelezési cím: 1530 Budapest, Pf.: 5.  
  Telefon: +36 (1) 391 1400  
  Fax: +36 (1) 391 1410  
  E-mail: [ugyfelszolgalat@naih.hu](mailto:ugyfelszolgalat@naih.hu)  
  Honlap: [http://www.naih.hu](http://www.naih.hu/)
* illetve a tapasztalt jogellenes adatkezelés esetén polgári pert kezdeményezhet a Hivatal ellen. A per elbírálása a törvényszék hatáskörébe tartozik. A per – az érintett választása szerint – a lakóhelye szerinti törvényszék előtt is megindítható.

**9. Értelmező rendelkezések**

* **Személyes adat:** az érintettel kapcsolatba hozható adat, így például az érintett neve, email címe, arcképe, hangja, azonosító jele, valamint egy vagy több fizikai, fiziológiai, mentális gazdasági, kulturális vagy szociális azonosságára jellemző ismeret, valamint az ezekből levonható következtetés.
* **Hozzájárulás:** az érintett akaratának önkéntes és határozott kinyilvánítása, amely megfelelő tájékoztatáson alapul és amellyel félreérthetetlen beleegyezését adja a rá vonatkozó személyes adatok – teljes körű vagy egyes műveletekre kiterjedő – kezeléséhez.
* **Adatkezelő:** az a természetes vagy jogi személy (pl. korlátolt felelősségű társaság), illetve jogi személyiséggel nem rendelkező szervezet (pl. egyesület), amely meghatározza az adatok kezelésének célját, illetve meghozza és végrehajtja vagy végrehajtatja az adatkezelésre vonatkozó döntéseket.
* **Adatkezelés:** az adatokon végzett művelet, így például a személyes adatok gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, törlése, megsemmisítése, kép- vagy hangfelvétel készítése stb.
* **Adattovábbítás:** az adat meghatározott harmadik személy számára történő hozzáférhetővé tétele.
* **Adatfeldolgozás:** az adatkezelési műveletekhez kapcsolódó technikai feladatok elvégzése, így például az adatok tárolásának biztosítása, könyvelési feladatok ellátása.
* **Adattörlés:** az adatok felismerhetetlenné tétele oly módon, hogy a helyreállításuk többé nem lehetséges.